ધનકરના મોટા ભાઈ ચંદેરપાલ જે નિવૃત્ત સુબેદાર છે તેમણે કહ્યું કે, મિલીટ્રી સર્વિસ માટે અનફીટ હોવાને કારણે તેણે આર્મી છોડવી પડી હતી અને ત્યારથી તે સંન્યાસી જેવું જીવન જીવતો હતો. તે આર્મીમાં હતો ત્યારે તેણે એક જવાન પર હુમલો કર્યો હતો. જવાને નરેશની ટુકડીને ગરમ કપડા પૂરા પાડવાના હતા જેમાં મોડું થતાં ગુસ્સામાં નરેશે તેના પર હુમલો કર્યો હતો. આર્મી હોસ્પિટલમાં નરેશની સારવાર કરાવાવમાં આવી હતી જ્યાં ડોક્ટર્સે સલાહ આપી હતી કે, તેના ગુસ્સાને કંટ્રોલમાં રાખવા માટે ખાસ ટ્રીટમેન્ટની જરુર છે.